449.51 REGOLAMENTIDWAR IKEL IPPROĊESSAT B’BAŻI TA’ ĊEREALI U IKEL IEĦOR GĦAT-TRABI U GĦAT-TFAL ŻGĦAR L-AVVIŻ LEGALI 227 tal-2007. L-AVVIŻ LEGALI 227 tal-2007. 1. Titolu. It-titolu ta’ dawn ir-Regolamenti hu Regolamenti dwar Ikel Ipproċessat b’bażi ta’ Ċereali u Ikel ieħor għat-Trabi u għat-Tfal Żgħar. 2. Applikabilità ta’ dawn ir-regolamenti. (1) Dawn ir-regolamenti għandhom japplikaw għal oġġetti tal-ikel għal użu nutrittiv partikolari li jissodisfaw il-ħtiġiet partikolari ta’ trabi utfal żgħar f’saħħithom u li huma maħsubin biex jintużaw minn trabi meta jkunu qed jinfatmu u minn tfal żgħar bħala suppliment għad-dieta tagħhom u, jew biex jadattaw ruħhom progressivament għalikel ordinarju. Dawn jinkludu: (a) "ikel ipproċessat ibbażat fuq ċereali " li hu ma qsum fl-erba’ kategoriji li ġejjin: (i) ċereali sempliċi li jkunu jew li għandhom ikunu rikostitwiti bil-ħalib jew b’likwidi nutrittivi adatti oħra; (ii) ċereali li jkollhom magħhomikel b’ħafna proteini li jkunu jew għandhom ikunu rikostitwiti bl-ilma jew b’likwidu ħieles mill-proteini; (iii) għaġin li għandu jintuża wara li jissajjar f’miħun jagħli jew f’likwidi adatti oħra; (iv) qriemeċ u gallettini li għandhom jintużaw jew direttament jew, wara li jintaħnu, biż-żjieda ta’ ilma, ħalib jew likwidi adatti oħra; (b) "ikel tat-trabi"minbarra ikel ipproċessat ibbażat fuq ċereali. (2) Dawn ir-regolamenti m’għandhomx japplikaw għal ħalibijiet maħsubin għal tfal żgħar. 3. Tifsir. Għall-iskopijiet ta’ dawn ir-regolamenti: (a)"trabi" tfisser tfal taħt it-tnax-il xahar, (b) "tfal żgħar" tfisser tfal ta’ bejn is-sena u t-tliet snin, (ċ) "fdal tal-pestiċidi" tfisser dak li jifdal f’ikel ipproċessat ibbażat fuq ċereali u ikel tat-trabi minn prodott li jħares il-pjanti kif definit fil-punt 1 tal-Artikolu 2 tad-Direttiva tal-Kunsill 91/414/KEE (OJL 230, 19.8.1991, p. 1), inkluż il-metaboliti tiegħu u prodotti li joħorġu mid-degradazzjoni jew reazzjoni tiegħu. 4. Bejgħ ta’ ikel ipproċessat ibbażat fuq ċereali u ikel tat-trabi għat-trabi utfal żgħar. Ebda persuna m’għandha timporta, iżżomm jew tbiegħxiikel ipproċessat ibbażat fuq ċereali jew xi ikel tat-trabi ieħor maħsub għal trabi utfal żgħar li ma jkunx konformi mal-ħtiġiet ta’ dawn ir-regolamenti. 5. Kriterji ta’ kompożizzjoni. (1) Ikel ipproċessat ibbażat fuq ċereali għandu jkun konformi mal-kriterji ta’ kompożizzjoni speċifikati fl-Ewwel Skeda. (2) Ikel tat-trabi li huwa deskritt fit-Tieni Skeda għandu jkun konformi mal-kriterji ta’ kompożizzjoni li hemm speċifikati fiha. 6. Manifattura ta’ ikel ipproċessat ibbażat fuq ċereali u ikel tat-trabi għat-trabi utfal żgħar. (1) Ikel ipproċessat ibbażat fuq ċereali u ikel tat-trabi għandu jkun manifatturat minn ingredjenti li jkun ġie stabbilit kemm kienu adatti għal użu nutrittiv partikolari minn trabi utfal żgħar minn informazzjoni xjentifika komunement aċċettata. (2) Huma biss is-sustanzi nutrittivi elenkati fir-Raba’ Skeda li jistgħu jiżdiedu fil-manifattura ta’ ikel ipproċessat ibbażat fuq ċereali u ikel tat-trabi. (3) Ikel ipproċessat ibbażat fuq ċereali u ikel tat-trabi m’għandux ikollu ammont ta’ xi sustanza li l-kwantità tagħha tista’ tkun ta’ periklu għas-saħħa tat-trabi utfal żgħar. (4) Ikel ipproċessat ibbażat fuq ċereali u ikel għat-trabi ma għandux ikollu fih residwi ta’ pestiċidi individwali f’livelli ogħla minn 0.01 mg/kg, ħlief għal dawk is-sustanzi li dwarhom ikunu ġew stabbiliti livelli speċifiċi fis-Sitt Skeda, f’liema każ għandhom japplikaw dawk il-livelli speċifiċi. Metodi analitiċi biex jiddeterminaw il-livelli ta’ fdalijiet ta’ pestiċidi għandhom ikunu metodi standardizzati aċċettabbli komunement. (5) Dawk il-pestiċidi msemmija fis-Seba’ Skeda ma għandhomx jintużaw fi prodotti agrikoli intiżi għall-produzzjoni ta’ ikel ipproċessat ibbażat fuq ċereali u ikel għat-trabi. Madanakollu, għall-iskop ta’ kontroll: (a) pestiċidi msemmija fit-Tabella I tas-Seba’ Skeda jitqiesu li ma ġewx użati jekk ir-residwi tagħhom ma jaqbżux livell ta’ 0.003 mg/kg; (b) pestiċidi msemmija fit-Tabella II tas-Seba’ Skeda jitqiesu li ma ġewx użati jekk ir-residwi tagħhom ma jaqbżux livell ta’ 0.003 mg/kg. (6) Il-livelli msemmija fis-sub regolamenti) għandhom japplikaw għall-prodotti kif proposti lesti għall-konsum jew skond kif rikostitwiti skond l-istruzzjonijiet tal-manifatturi. 7. T waħħil ta’ tikketti fuq ikel ipproċessat ibbażat fuq ċereali u ikel tat-trabi maħsub għat-trabi utfal żgħar. L.S.449.46 (1) It-tikketti fuq il-prodotti msemmija għandu jkollhom fuqhom, minbarra l-partikolaritajiet li hemm provdut dwarhom fir-Regolamenti dwar it-Twaħħil ta’ Tikketti, Preżentazzjoni u Riklamar ta’ Oġġetti ta’ l-Ikel, il-parti kolaritajiet mandatarji li ġejjin, bil-Malti, bl-Ingliż jew bit-Taljan: (a) dikjarazzjoni dwar l-età adatta minn meta l-prodott jista’ jibda jittieħed, b’konsiderazzjoni tal-kompożizzjoni, tessutu proprjetajiet partikolari oħra. L-età dikjarata m’għandhiex tkun inqas minn erba’ xhur għal kull prodott. Prodotti rakkomandati biex jibdew jittieħdu mill-età ta’ erba’ xhur jistgħu jindikaw li dawn ikunu adatti minn dik l-età kemm-il darba persuna indipendenti kwalifikata fil-mediċina, nutriment jew farmaċija, jew professjonisti oħra responsabbli għall-kura ta’ l-ommijiet u tat-tfal, ma jagħtux parir mod ieħor; (b) informazzjoni fuq il-preżenza jew l-assenza ta’ glutina jekk l-età indikata li minnha il-prodott jista’ jittieħed tkun taħt is-sitt xhur; (ċ) il-valur ta’ enerġija disponibbli espress bħala kJjew kcal, u l-proteina, karboidrati u kontenut lipidu, espressi f’forma numerika, kull 100 g jew 100 ml tal-prodott kif mibjugħ u, fejn ikun adatt, kull kwantità speċifikata tal-prodott kif propost għall-konsum; (d) il-kwantità medja ta’ kull sustanza minerali u ta’ kull vitamina regolata b’livell speċifiku fl-Ewwel u t-Tieni Skedi rispettivament, espressi f’forma numerika, kull 100 g jew 100 ml tal-prodott kif mibjugħ u, meta jkun adatt, kull kwantità speċifikata tal-prodott kif propost għall-konsum; (e) i struzzjonijiet għal preparazzjoni adatta, meta jkun meħtieġ, u dikjarazzjoni dwar l-importanza li persuna timxi ma’ dawk l-istruzzjonijiet. (2) It-tikketta jista’ jkollha fuqha: (a) il-kwantità medja tan-nutrientimniż/lin fir-Raba’ Skeda meta dik id-dikjarazzjoni ma tkunx koperta bid-disposizzjonijiet tas-sub regolament (1)(d), espressa f’forma numerika, kull 100 g jew 100 ml tal-prodott kif mibjugħ u, meta jkun adatt, kull kwantità speċifikata tal-prodott kif propost għall-konsum; (b) b’żjieda mal-informazzjoni numerika, informazzjoni fuq vitamini u minerali murija fil-Ħames Skeda, espressa bħala perċentwali tal-valuri ta’ referenza mogħtijin hemmhekk, kull 100 g jew 100 ml tal-prodott kif mibjugħ u, meta jkun adatt, kull kwantità speċifikata tal-prodott kif propost għall-konsum, sakemm il-kwantitajiet preżenti għall-inqas ikunu ugwali għal 15 % tal-valuri ta’ referenza.